Diari Oficial de la Generalitat Valenciana


Sumari del DOGV 4493, del 06-05-2003 (2003/4855)

ORDE de 7 d'abril de 2003, de la Conselleria de Justícia i Administracions Públiques, per la qual s'aprova la creació i classificació del lloc de secretaria intervenció a la Diputació Provincial d'Alacant.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4493

Data del DOGV
:   06-05-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/4855


Data del document
:   07-04-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * professió administrativa
    * comptable
    * qualificació del personal
    * administració local

ORDE de 7 d'abril de 2003, de la Conselleria de Justícia i Administracions Públiques, per la qual s'aprova la creació i classificació del lloc de secretaria intervenció a la Diputació Provincial d'Alacant. [2003/X4855]
  
La Diputació Provincial d'Alacant va aprovar, en sessió plenària de data 20 de desembre de 2002, acord de modificació de la plantilla i relació de llocs de treball de dita corporació, amb la creació del lloc de secretaria adscrit al Servici d'Assistència Tècnica del Departament de Servicis Jurídics.
  
Així mateix, es proposa classificar el citat lloc, en classe tercera, reservat a funcionaris d'administració local amb habilitació de caràcter nacional pertanyents a la subescala de secretaria intervenció.
  
En virtut d'això, i en ús de la competència atribuïda per l'article 2.2 a) del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional,
  
ORDENE
  
Crear i classificar en classe tercera el lloc de secretaria intervenció a la Diputació Provincial d'Alacant, adscrit al Servici d'Assistència Tècnica del Departament de Servicis Jurídics.
  
Quant a la seua provisió, el lloc quedarà reservat a funcionaris d'Administració local amb habilitació de caràcter nacional pertanyents a la subescala de secretaria intervenció, sense perjuí del que preveuen la disposició transitòria primera 2 c) i d) del Reial Decret 1.174/1987, de 18 de setembre.
  
Contra esta orde es podrà interposar recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 7 d'abril de 2003
  
El conseller de Justícia i Administracions Públiques,